54/2013. (IX. 10.) OBT határozat
kitüntetésekről, díjakról, elismerésekről
Az Országos Bírói Tanács a Juhász Andor-díj arany és bronz fokozata tekintetében növelni kívánja az odaítélhető kitüntetések számát.
Díjat alapít - erkölcsi elismerésként - olyan külföldi személy részére, aki sokat tett vagy tesz a magyar igazságszolgáltatásért.
A 10 éves folyamatos bírói szolgálati viszonyt elérő, kiválóan alkalmas vizsgálati minősítéssel rendelkező bíró részére új elismerést alapít.
Az Országos Bírói Tanács ajánlást készít a törvényszéki és ítélőtáblai elnökök részére a helyileg alapítandó erkölcsi elismerések létrehozása vonatkozásában.
A fentiek részletei és konkrétumai vonatkozásában a Tanács a döntést a 2013. októberi OBT ülésre halasztja.